Tamcumt-nni tɛemmer-as aqarruy-is i yelli-s-nni tenna-as : «anda ruḥen ddu yid-sen, anda ččan ečč yid-sen », taqcict-nni tuɣa-as awal i yemma-s tuɣal yalma ad sufɣen tafunast-nni ad teks ad teddu yid-sen, qqimen ala kessen ala kessen armi i d-yewweḍ lawan n lmakla luẓen, ruḥen ɣer tfunast-nni qqerben ɣer tmaẓẓagt-is ṭṭḍen, armi swan rwan attan teqcict-nni tuẓa ɣer tfunast-nni ula d nettat iwakken ad teṭṭeḍ attan tfunast-nni tṣuk-itt-id tesderɣel-as tiṭ dɣa tleḥḥu tettɛeyyiḍ teqqar: «a yemma tiṭ-iw, a yemma tiṭ-iw » armi i dtewweḍ s axxam, tameṭṭut-nni mi tesla i ṣuɣan n yelli-s-nni tefqeɛ truḥ s tazla ad twali acu i as-yeḍran, tenṭeq ɣer-s tenna-as : «acu i kem-yuɣen? », terr-as : «nutni teǧǧa-ten ṭṭḍen armi rwan ma d nekk akken qerbeɣ ad d-ṭṭḍeɣ tewwet-iyi-d ».Tameṭṭut-nni yut-itt ujenniw ɣer uqarru, ala tettxemmim amek ara d-ter ttar n yelli-s-nni, tsili tsider tuɣal truḥ ɣer urgaz-nniines tenna-as : «wellah tafunast-agi ma terni ad tdewwer dagi, tura ad truḥeḍ ad tt-tzenzeḍ », yenna-as : «ugad Rebbi a tameṭṭut, ɛuhdeɣ tamarḥumt-nni ur tt-znuzuɣ », tameṭṭut-nni tggul deg urgaz-nni armi i tt-yewwi ɣer ssuq, maca arrac-nni ur qqbilen ara i lbaṭel n tmeṭṭut n baba-tsen, kkren ula d nutni ḍefren baba-tsen, qqimen tama n tfunast-nni qqaren: «tafunast n igujilen ur tettnuz ur trehhen », dɣa yiwwen ur d-yuẓi ad tt-yaɣ, armi qrib ad d-teɣli tmeddit uɣalen-d seg ssuq rran-d yid-sen tafunast-nni, tameṭṭut-nni tella tefreḥ dayen ad tethenni segs, maca mi i tt-twala berrik-d uqadum-is segzzɛaf tenna-as i urgaz-is : «ayɣer i tt-id-terriḍ? », yenna-as : «ulac anwa i iqeblen ad tt-yaɣ », tamcumt-nni tḥar amek tafunast yecban tinna uginmedden adtt-aɣen,tɛeddatemcumt tezla-tt.